Apstiprinu: Biedrības „Rikšotāju braucēju sporta klubs „Pegazs””

valdes locekle Sandra Soikāne

**Rikšotāju šķirņu zirgu darbaspēju pārbaude „*Latgales ceļojošā kausa***

**un ceļojošās balvas *Dzimis Latvijā* izcīņa 2019”**

**N O L I K U M S**

|  |  |
| --- | --- |
| **Mērķis:** | Veikt rikšotāju zirgu darbaspējas pārbaudi, kā arī popularizēt rikšotāju zirgu darba spēju pārbaudes – sacensības Latvijā.  Veicināt Ciblas novada iedzīvotāju iesaistīšanos aktīvās sporta nodarbībās. Paaugstināt Latvijas rikšotāju zirgu braucēju meistarības līmeni. |
| **Laiks un vieta:** | sacensības notiks 2019.gada 31.augustā plkst.12.00  Ciblas novada Pušmucovas pagastā, Staupiņa. |
| **Sacensību organizatori:** | Latvijas Zirgaudzētāju biedrība  Ciblas novada dome  Biedrība „Rikšotāju braucēju sporta klubs „Pegazs”” |
| **Pārbaudes programma:** | 6 braucieni (distance:1600 m) ar laika kontroli, kur zirgi ir sadalīti atbilstoši pēc vecuma grupām vai laika rekordu grupām. Finālbrauciens ar distances garumu 1830 m. |
| **Dalībnieki:** | Latvijas rikšotāju šķirņu zirgu braucēji. |
| **Distance:** | 1600 m un 1830 m |
| **Pārbaudes norise:** | Katrs zirgs piedalās vienā pamatbraucienā, nosakot laika rezultātu. Pieci zirgi, kuri uzrādījuši labākos rezultātus pamatbraucienos, piedalās finālbraucienā “Latgales kauss 2019”, kura distances garums ir 1830 m.  Balvu “Dzimis Latvijā” saņem ātrākā Latvijā dzimušā zirga īpašnieks. |
| **Apbalvošana:** | Pamatbraucienos dalībniekus apbalvo ar diplomu, naudas balvu un ziediem.  Braucienā „Latgales ceļojošā kausa izcīņa” Latgales reģiona braucējs, kurš uzrāda ātrāko laiku finālbraucienā, saņem „*Latvijas Zirgaudzētāju biedrības ceļojošo kausu*” un naudas prēmiju, kā arī II un III vietas ieguvējs saņem naudas balvu, zirgi tiek apbalvoti ar rozetēm. Finālbraucienā piedalās Latgales reģiona braucēji, kuri piedalījušies vismaz trijās rikšotāju zirgu darbaspēju pārbaudēs Latvijā un vēlams arī vismaz vienās rikšotāju sacensībās ārpus Latvijas.  Braucienā „Dzimis Latvijā” braucējs, kurš uzrādījis ātrāko laika rezultātu ar Latvijā dzimušu rikšotāju šķirnes zirgu, saņem E.Krūmiņa darināto ceļojošo balvu “*Dzimis Latvijā*” un naudas prēmiju, II un III vietas ieguvējs saņem naudas balvu, zirgi tiek apbalvoti ar rozetēm. Braucienā piedalās tikai Latvijā dzimuši rikšotāju šķirnes zirgi no 4 gadu vecuma. Ja ir nepietiekams LV dzimušo zirgu skaits sacensībās, lai saliktu pa ātruma grupām, tad balvu saņem tas Latvijā dzimušais zirgs, kurš uzrādījis ātrāko laika rezultātu sacensību laikā. |
| **Dokumenti:** | Ievedamajiem zirgiem jābūt zirgu pasei ar veterinārajiem izmeklējumiem.  Zirgus nodrošina ar vietām. |
| **Galvenā sacensību organizatore:** | Sandra Soikāne |
| **Galvenais tiesnesis/eksperts:** | Inese Ruskule |
| **Pieteikumi:** | Pieteikumi jāiesniedz līdz 2019.g. 29.augustam inese.ruskule@gmail.com |

***Katrs dalībnieks uzņemas personīgu atbildību par iespējamiem negadījumiem sacensību laikā!***